སྒྲོལ་མ་ཉེར་གཅིག་གི་སྒྲུབ་ཐབས་ཊཱིཀྐ་དང་ས་བཅད།
༄༅༅། །རྗེ་བཙུན་མ་སྒྲོལ་མ་ལ་ཕྱག་འཚལ་ལོ། །དང་པོར་བླ་མ་ལ་བཏུད་ནས། །ཡི་གེ་
གཉིས་ནི་སྔོན་འགྲོ་ཡིས། །སྒྲོལ་མ་འཁོར་བ་ལས་སྒྲོལ་མ། །གཉིས་པའི་ཚིག་གིས་བདག་
ཕྱག་འཚལ། །དྲན་པ་སྔོན་དུ་བཏང་བྱས་ལ། །གཞན་གྱིས་བསྐུལ་ཕྱིར་བྲི་བར་བྱ། །ཀླུ་
སྒྲུབ་གསུང་ལ་བརྟེན་བྱས་ནས། །ཉི་མ་སྦས་པས་སྒྲོལ་མ་གྲུབ། །དེ་ཡིས་ལུང་བསྟན་ཐོབ་
གྱུར་ནས། །རྒྱུད་དང་མཁས་པའི་གསུང་བརྟེན་བྱས། །དེས་ནི་དཱ་ན་ཤྲཱི་ཞེས་ལ། །བརྒྱུད་
འགྱུར་དེས་ནི་མཉྫུ་ཤྲཱི། །དེས་ནི་མལ་གྱོ་ལ་བརྒྱུད་ཅིང་། །དེས་ནི་དཔལ་ལྡན་ས་སྐྱ་པའོ། །
དེ་སྲས་གྲགས་པ་རྒྱལ་མཚན་ལའོ།། །།
༄༅༅། །བརྒྱུད་པ་དང་ལྡན་པའི་མན་ངག་ཅུང་ཟད་ཡི་གེར་བྲི་བར་བྱའོ། །རྟེན་
གྱི་གང་ཟག་སྣོད་དང་ལྡན་པས། ཐོག་མར་འཕགས་པ་ཀླུ་སྒྲུབ་ཀྱིས་མཛད་པའི་སྒྲུབ་
ཐབས་ལ་བརྟེན་ནས། སྔོན་དུ་བསྙེན་པ་བྱས་ལ་ལས་སྒྲུབ་པའི་དུས་སུ་སོ་སོའི་ལྷའི་
རྣལ་འབྱོར་ལ་གནས་ཏེ་བྱའོ། །ཞེས་གསུང་ཡང་ལས་ཀྱི་ཡན་ལག་རྣམས་ནི་ཐམས་
ཅད་ཀྱི་སྤྱིར་འགྲོ་བ་ཡིན་པས། ལྷའི་རྣལ་འབྱོར་དང་པོ་གང་ལ་གནས་ཀྱང་ལས་
རྣམས་འགྲུབ་བོ། །སྤྱིའི་སྒྲུབ་ཐབས་དང་སོ་སོའི་ལྷའི་རྣལ་འབྱོར་གྱི་མངོན་རྟོགས་ནི་
ལོགས་སུ་ཤེས་པར་བྱ་བས་འདིར་མ་བྲིས་སོ། །ལས་རྣམས་ཀྱི་ནི་འདི་ཡིན་ཏེ། །ཕྱིར་
ཟློག་ཡམས་ཞི་ཚེ་འཕེལ་གསད་པ་དང་། །དབང་བྱེད་སྒྲིབ་སྦྱོང་འཕོ་བ་རྫོགས་རིམ་
དང་། །རབ་གནས་དབང་བསྐུར་ནོར་སྤེལ་སྦྱིན་སྲེག་དང་། །འབྱུང་པོ་བཟློག་དང་
- 255 -

དཔལ་ས་སྐྱའི་རིག་མཛོད། ས་སྐྱ་བཀའ་འབུམ།
འཕྲུལ་འཁོར་ཁྲུས་ཆོག་དང་། །བློ་འཕེལ་ཆོམ་རྐུན་བཅིངས་དང་ཀླུ་ནད་གསོ། ཁྲི་མོན་
ལས་ཐར་མི་སྣང་མཁའ་སྤྱོད་དོ། །སྤྱིར་འགྲོའི་ཡན་ལག་རྣམ་པ་ལྔ་ཡིན་ཏེ། །གཏོར་མ་ཆུ་
སྦྱིན་སཱ་ཙྪ་དུས་གསུམ་བརྟག །བུ་ཆུང་གཞོན་ནུ་བསྐྱེད་བསྲུང་དང་བཅས་ཏེ། །ལས་ཀྱི་
རྣམ་གྲངས་ཉི་ཤུ་རྩ་དྲུག་ཡིན།། །།
སྤྱིར་ཐམས་ཅད་ལ་བསྙེན་པ་དང་། སྒྲུབ་པ་དང་། ལས་སྦྱོར་གསུམ་གསུམ་གནས་
སོ། །དེ་ལ་སྒྲོལ་མ་མྱུར་ཞིང་དཔའ་བའི་ལས་ཀྱི་ཡན་ལག་ཕྱིར་བཟློག་པ་ནི་འདི་ཡིན་ཏེ།
བསྙེན་པ་སྔོན་དུ་སོང་ནས་སྒྲུབ་པ་ནི། དུས་དང་གང་ཟག་དགོས་པ་དང་། །ཆོ་ག་དེ་
བཞིན་གསུམ་གྱིས་བསྡུ། །རྩོད་པའི་དུས་སུ་རྣལ་འབྱོར་པས། །མུ་སྟེགས་ལ་སོགས་པའི་
གནོད་པ་བཟློག་པའི་ཕྱིར་ཆོ་ག་ནི། སྦྱོར་བ་དང་། དངོས་གཞི་དང་། མཇུག་གོ །དང་པོ་
ནི། དགྲ་བོའི་ཡུལ་གྱི་ལྷ་རྟེན་ནམ། རི་ནག་པོ་བ་ཚྭ་ཅན་ལ་སོགས་པའི་ས་ལས། དཀྱིལ་
འཁོར་ནག་པོ་རྒྱར་མདའ་གང་བ་ལ་ཟབས་སུ་ཁྲུ་ཕྱེད་དབྱིབས་གྲུ་གསུམ་སུམ་བརྩེགས་
གསུམ་གྱི་ཁྱད་པར་ནི་སོར་གཉིས་པའོ། །དེ་ལ་ཁྲག་སྣ་ཚོགས་དང་། དུག་སྣ་ཚོགས་དང།
དུར་ཁྲོད་ཀྱི་སོལ་བ་དང་། འབྲུ་ནག་པོའི་ཕྱེ་མ་རྣམས་ཀྱིས་བྱུགས་ལ། ལོགས་རེར་རྩང་
ནག་པོ་བདུན་བདུན་ཏེ་ཉི་ཤུ་རྩ་གཅིག་བསྣོལ་མར་གཟུགས་སོ། །དེར་དགྲའི་གོས་དང་།
བཤང་གཅི་ལ་སོགས་པ་དང་། མི་གྲིར་ཤི་བའི་ཁྲག བརྒྱ་སྒོའི་ས། ཆུ་འགྲམ་གྱི་ས།
ལྕགས་ཟངས་ཀྱི་ཕྱེ་མ་ལ་སོགས་པ་གང་རྙེད་ལ་ལིངྒ་སོར་བརྒྱད་པ་དབང་པོ་ཡོངས་སུ་
རྫོགས་པ་བྱ། དེའི་སྙིང་གར་མི་ལྤགས་སམ། རོ་རས་ལ་ཁྲག་དང་དུག་གིས་བྱ་རོག་གི་སྒྲོ་
རྩ་ལ་སྨྱུ་གུ་བྱས་ལ། འཁོར་ལོ་རྩིབས་བརྒྱད་ལ་ཨོཾ་ཏཱ་རེ་ལ་སོགས་པ་བརྒྱད། ལྟེ་བར་སྭཱ་
དང་ཧཱའི་བར་དུ་བསྒྲུབ་བྱའི་མིང་དང་མཱ་ར་ཡ་སྤེལ་བ་གཉིས་ཁ་སྦྱར་ལ་ཚོན་སྐུད་སྣ་
ལྔས་དཀྲིས་ཏེ། དེ་ལིངྒའི་སྙིང་གར་བཅུག་སྟེ། དེ་ཡང་དཀྱིལ་འཁོར་གྱི་དབུས་སུ་གན་
རྐྱལ་དུ་གཞག་གོ །དེའི་སྙིང་ག་ནས་མི་རྒྱུས་སམ། གཡག་རྔའམ། ཡུགས་ས་མོའི་སྐྲ་ལས་
- 256 -

རྗེ་བཙུན་རིན་པོ་ཆེ་གྲགས་པ་རྒྱལ་མཚན་གྱི་གསུང་འབུམ།
བྱས་པའི་གཟུངས་ཐག་བཏགས་ཏེ་བཟླས་པ་བྱེད་དུས་སུ་སྲིན་ལག་ལ་གདགས། མི་བྱེད་
པའི་དུས་སུ་དཀྱིལ་འཁོར་གྱི་གྲྭར་ལྕགས་ཕུར་ལ་བརྟོད་ལ་བཞག གཏོར་མ་ཡང་བཅས་
ལ་བཞག་གོ །སྒྲུབ་པའི་དུས་ཉིད་ནས་དགོས་པའམ། ལས་བྱེད་ཀྱི་དུས་ཉིད་དུ་དགོས་
པ་སྟེ། བཅའ་བ་ནི་དང་པོ་ནས་བཅའ་བའོ། །ད་ནི་ལ་གསུམ། ལུང་པ་གསུམ་གྱི་ས་ཆུས་
སྦྲུས་པའི་མཆོད་རྟེན་ནག་པོ་ཁྲུ་གང་པ། གདན་དང་བང་རིམ་དང་བུམ་རྟེན་དང་བཅས་
པ། བུམ་པ་གྲུ་གསུམ་པ་བྱ། དེ་ལ་གཡག་དང་། ཁྱི་དང་། ར་དང་། དེ་རྣམས་ཀྱི་རྩེ་ཆུང་
དང་། རྣ་བ་དང་། སྣའི་ཁྲག་གོ །ཡང་དེ་མ་རྙེད་ན་སྲོག་ཆགས་གང་རུང་སོགས་ཀྱི་རྩེའུ་
ཆུང་གི་ཁྲག་དང་། ཡང་ན་སྐྱེས་པ་གྲིར་ཤི་བའི་ཁྲག་གིས་བུམ་པའི་ལོགས་གསུམ་བྱུག་
གོ །ཡི་གེ་བཅུ་པ་སྤེལ་ཚིག་དང་བཅས་པ་དང་། ཕྱོགས་སྐྱོང་བཅུའི་སྔགས་སྤེལ་ཚིག་
དང་བཅས་པ་བྲིས་ལ་བུམ་པར་གཞུག་གོ །དེ་ནི་ནམ་དགོས་པའི་དུས་སུ་ལས་ལ་སྦྱར་
རོ། །སྦྱོར་བ་ནི་སྲོད་ཀྱི་དུས་སུ་རང་གི་ལྷའི་རྣལ་འབྱོར་སྒྲུབ་ཐབས་བཞིན་བསྐྱེད་པའམ།
ཡང་ན་རང་བཞིན་བསྐྱེད། གཟུངས་ཐག་སྲིན་ལག་ལ་བཏགས་ལ། ཐུན་མགོ་ལ་སྙིང་
གའི་འོད་ཟེར་གྱིས་བསྒྲུབ་བྱ་ལྷ་དང་དབྲལ་བ་དང་། ཡང་དེ་ཉིད་ཀྱི་ལུས་སེམས་དབྲལ་
བར་བྱ་སྟེ། རྣམ་ཤེས་གང་དགུག་ལ་དམིགས་པ་རྩེ་གཅིག་པ་ཡང་ཡང་དུ་བྱའོ། །སྔགས་
གཞུང་བཞིན་བཟླས་ཤིང་བུ་གུ་ལིངྒའི་སྙིང་ལ་བཙུགས་ལ་མཆིལ་མ་གདབ་བོ། །ཐུན་
མཚམས་སུ་གཟུངས་ཐག་ཕུར་པ་ལ་གཏོད་ལ་མེ་ཏོག་ལ་སོགས་པའི་མཆོད་པ་ལྔ་དང་།
ཉི་ཤུ་རྩ་གཅིག་པའི་བསྟོད་པ་དང་། འབྲུ་གསུམ་གྱི་བྱིན་གྱིས་བརླབས་ལ། ཨ་ཀཱ་རོས་
གཏོར་མ་ཕྱོགས་སྐྱོང་ལ་མཉེས་པའི་དཔང་དང་བཅས་པས་བཏང་ངོ། །དེ་ནས་སྒྲོལ
མའི་ང་རྒྱལ་གྱིས་སྤྱོད་ལམ་བྱའོ། །གཏོར་མ་མཆོད་པ་སོགས་ཀྱི་ཐུན་ནི་གསུམ་མམ་བཞི་
རུ་བྱའོ། །དེ་ལྟ་བུ་ཞག་བདུན་གྱིས་མཚན་མ་རྙེད་དམ། མ་རྙེད་ན་ཡང་ཞག་བདུན་སྔ་
- 257 -

དཔལ་ས་སྐྱའི་རིག་མཛོད། ས་སྐྱ་བཀའ་འབུམ།
མ་ལྟར་ལྷའི་སྦྱོར་བ་དང་། དགུག་གཞུག་བསྟིམ་སོགས་བྱས་པས་ཇི་ལྟར་འདོད་པའི་
མཚན་མ་རྙེད་པ་དང་། ཐབ་དེ་ཉིད་དུ་དྲག་པོའི་ཤིང་ཚེར་མ་ཅན་ལ་མེ་སྦར་ལ་སྔགས་
བཟླས་པ་ལ་སོགས་པ་བྱ་ཞིང་ལིངྒ་དེ་བསྲེག་གོ །དེའི་ཐལ་བ་བསྡུས་ཏེ་ས་གཉན་པའམ་
སྟོང་ལམ་ཆེན་པོ་སོགས་སུ་དོང་གྲུ་གསུམ་བྲུས་ཏེ་སྔར་གྱི་མཆོད་རྟེན་ནག་པོས་མནན་
ལ་དེ་སས་གཡོགས་ལ་ཆུས་བྲན་ལ་བཞག་གོ །དཔང་གཟུ་སོགས་བྱ། ལོག་ལ་བཀྲ་ཤིས་
བརྗོད་པ་དང་དགའ་སྟོན་སོགས་བྱའོ། །དེས་ནི་ཕྱིར་བཟློག་པའམ། གསད་པའི་ལས་ཀྱི་
ཚོགས་གང་རུང་བྱ་བའི་ལས་ཚོགས་ཏེ། ལེའུ་དང་པོའོ།། །།
སྒྲོལ་མ་སྟོན་ཀའི་ཟླ་བ་ལྟར་དཀར་པོ་ཞེས་བྱའི་ལས་ཀྱི་ཡན་ལག་ཡམས་ཞི་བ་ལ་
གསུམ། དགོས་པ་དང་དུས་དང་། ཆོ་གའོ། །དེ་ལ་ཡམས་བསྲུང་བ་ནི་དགོས་པའོ། །ཟླ་བ་
གང་རུང་གི་ཚེས་གསུམ་ནས་བརྩམས་པ་ནི་དུས་སོ། །ཆོ་ག་ལ་གསུམ། སྦྱོར་བ་དང་།
དངོས་གཞི་དང་། མཇུག་གསུམ་མོ། །དེ་ལ་དང་པོ་ནི་ཕྱོགས་རེ་ལ་ཁྲུ་དོ་དོ་ཡོད་པའི་
མཎྜལ་གྱི་དབུས་སུ་ཁྲུ་གང་པའི་པདྨ་སྣ་ཚོགས་འདབ་བརྒྱད་ཀྱི་ལྟེ་བ་ལ་སྒྲོལ་མའི་ཕྱག་
འཚན་ཨུཏྤ་ལ་ཁ་ཟུམ་པའི་སྟེང་དུ་འོད་དཔག་མེད་ཀྱི་མཚན་མ་པདྨ་དམར་པོ་བྲིའོ། །
ཇི་འདབ་མ་རྣམས་ལ་ཤར་དུ་རྡོ་རྗེ་སྔོན་པོ། ལྷོར་རིན་ཆེན་སེར་པོ། ནུབ་ཏུ་འཁོར་
ལོ་དཀར་པོ། བྱང་དུ་སྣ་ཚོགས་རྡོ་རྗེ་ལྗང་གུ། ཤར་ལྷོར་སྤྱན་མ། ལྷོ་ནུབ་ཏུ་མཱ་མ་ཀཱི །
ནུབ་བྱང་དུ་སྒྲོལ་མ། བྱང་ཤར་དུ་གོས་དཀར་མོ། དེ་རྣམས་ཕྱག་མཚན་ཡབ་བཞིན་
བྲིའོ། །ཡང་པདྨའི་ཕྱི་རོལ་གྱི་ལྷ་སྣམ་ལ་ཕྱོགས་སྐྱོང་གི་མཚན་མ་བྲི་སྟེ། བརྒྱ་བྱིན་ལ་རྡོ་
རྗེ། མེ་ལྷ་ལ་དགང་གཟར། གཤིན་རྗེ་ལ་དབྱུག་པ། སྲིན་པོ་ལ་རལ་གྲི། ཆུ་ལྷ་ལ་ཞགས་
པ། རླུང་ལྷ་ལ་བ་དན། གནོད་སྦྱིན་ལ་བུམ་པ། དབང་ལྡན་ལ་རྩེ་གསུམ་རྣམས་བྲི་བར་
བྱའོ། །དེའི་བཞི་ཕྱོགས་ཚོན་དུ་བྱའོ། །ཟུར་བཞིར་མདའ་བཞི་ལ་མེ་ལོང་བཞི་གདགས་
སོ། །ཕྱོགས་བཞི་རལ་གྲི་བཞི་ལ་རྨ་བྱའི་སྒྲོ་བཞི་གདགས་སོ། །དེ་རྣམས་ལ་ཚོན་སྣ་ལྔའི་
- 258 -

རྗེ་བཙུན་རིན་པོ་ཆེ་གྲགས་པ་རྒྱལ་མཚན་གྱི་གསུང་འབུམ།
སྐུད་པས་དཀྲིས། ཤུག་པ་ལ་སོགས་པའམ། ཟངས་ལ་སོགས་པའི་ཕུར་པ་སོར་བརྒྱད་པ་
བརྒྱད། དེ་རྣམས་ཕྱི་རོལ་དུ་ཕྱོགས་མཚམས་བརྒྱད་དུ་གཟུགས་སོ། །ཕྱོགས་མཚམས་
བརྒྱད་དུ་མཆོད་པ་བརྒྱད་བཤམ། གདུགས་དང་རྒྱལ་མཚན་ལ་སོགས་པ་དུ་མས་བརྒྱན་
ལ་བཞག་གོ །གཞན་ཡང་དར་དམར་པོའམ། རས་སམ་གྲོ་ག་ལ་འཕན་ལག་པ་གསུམ་
པའི་དབུས་མ་ལ་ཡི་གེ་བཅུ་པ་བྲི། གཡས་ལ་རིགས་ལྔ་ཡབ་ལྔ་བྲི། གཡོན་ལ་ཡུམ་ལྔ་བྲི།
གཤམ་དུ་ཨོཾ་ཨིནྡྲ་ཡ་ལ་སོགས་ཕྱོགས་སྐྱོང་བཅུའི་སྔགས་གུར་གུམ་གྱིས་བྲིས་ལ་བདག་
ཉིད་ཡན་ལག་བཞིས་ལྷར་བསྐྱེད། ལྷ་རྣམས་བ་དན་ལ་བཅུག་སྟེ། མཆོད་པ་དང་གཏོར་
མ་ལ་སོགས་རྒྱ་ཆེན་པོས་བ་དན་དེའི་མངའ་གསོལ་ལོ། །དེ་ནི་སྦྱོར་བའོ། །དངོས་གཞི་
ལ་བསྙེན་པ་དང་། སྒྲུབ་པ་གཉིས་སོ། །དང་པོ་རྟེན་གྱི་གང་ཟག་དགེ་སློང་ངམ། དགེ་
ཚུལ་ལམ། དགེ་བསྙེན་ནམ་གསོ་སྦྱོང་གི་སྡོམ་པ་ལ་གནས་པ་བཞིས། དཀྱིལ་འཁོར་གྱི
ཕྱོགས་བཞིར་བསྡད་ལ། སྤྱིའི་སྒྲུབ་ཐབས་དང་མཐུན་པར་ལྷའི་རྣལ་འབྱོར་བྱ་སྟེ། སྔགས་
བརྒྱ་ཕྲག་རེ་ཐོན་པ་དང་། མཆོད་པ་དང་གཏོར་མ་དང་། གསོལ་བ་གདབ་པ་རེ་བྱ། མི་
རེས་ཁྲི་ཕྲག་རེ་ཐོན་པའི་བར་དུའོ། །དེ་སྒྲུབ་པ་ནི་འདི་ཉིད་ཀྱི་ལྷའི་རྣལ་འབྱོར་དང་
ལྡན་པས་ཁྲི་ཕྲག་རེ་ཐོན་པ་དང་། མཆོད་པ་དང་གཏོར་མ་དང་གསོལ་བ་གདབ་པ་དང་།
གཏོར་མ་སྐྱེལ་བའི་དུས་སུ་དུང་དང་ཆ་ལང་ལ་སོགས་པ་ལ་སྔགས་བྲིས་པ་བུད་ཅིང་
དཀྱིལ་འཁོར་ལ་བསྐོར་བ་བྱས་ནས་རྒྱང་ཕྲག་གཅིག་ཏུ་གཏོར་མ་བསྐྱལ་བར་བྱའོ། །སླར་
ལོག་ནས་བཀྲ་ཤིས་ཀྱི་ཚིགས་སུ་བཅད་པ་དང་། བསྲུང་བའི་དོན་དུ་གཏོར་མ་ཆུང་བ་
གཏང་བར་བྱའོ། །དེ་ལྟར་མི་རེ་འབུམ་ཕྲག་རེ་ཐོན་པའི་བར་དུ་ལྷའི་རྣལ་འབྱོར་དང་
མ་བྲལ་བར་བྱའོ། །གཙང་སྦྲའི་སྤྱོད་པ་དང་། ནད་ཞི་བར་འདོད་པའི་སྤྱོད་པའི་བསམ་
པས་བྱའོ། །ནད་ཞི་བ་ཡོད་མོད་ཀྱི་དབང་དང་རྒྱས་པ་དང་དྲག་པོའི་བསམ་པས་ཀྱང་
- 259 -

དཔལ་ས་སྐྱའི་རིག་མཛོད། ས་སྐྱ་བཀའ་འབུམ།
དེ་ཉིད་དུ་འགྱུར་རོ། །ཆར་ཆེས་ཆུང་ལ་སོགས་པ་ལའང་དེ་ལྟར་ཕན་པར་འགྱུར། ཡང་
ན་བསྙེན་པ་ནི་སྔོན་དུ་སོང་བ་ཡིན་པས་གནས་སྐབས་ཀྱི་བསྙེན་པ་འདིར་མི་དགོས་ལ་
སྒྲུབ་པའི་ཆོ་ག་འདི་ཉིད་ཀྱིས་བསྒྲུབ་བོ། །མཇུག་གི་ཆོ་ག་ནི་རེ་མ་ཏཱི་ལ་སོགས་པ་ཡམས་
ཀྱི་བདག་མོ་ལ་གཏོར་མ་རྒྱ་ཆེན་པོ་གཏང་བ་དང་། ཚོན་སྐུད་དང་རྡུལ་ཚོན་ལ་སོགས་
པ་དཀྱིལ་འཁོར་གྱི་ཡོ་བྱད་བཀྲམ་པ་ཐམས་ཅད་བསྡུས་ཏེ། གྲོང་ཁྱེར་པ་མང་པོས་མཐོང་
བའི་སྒང་བུ་ལ་བྱང་ཆུབ་ཆེན་པོ་ལ་སོགས་པའི་མཆོད་རྟེན་བྱས་པའི་བུམ་པའི་ནང་དུ་
།།
གཞུག་ཅིང་གཟུངས་སྔགས་ཀྱང་བྲིས་ནས་བཅུག་ལ། མཆོད་པ་རྒྱ་ཆེན་པོ་བྱས་ནས་སྐྱེ་
བོ་ཐམས་ཅད་གུས་པར་བྱེད་དུ་བཅུག་ན། དེ་མཐོང་བའི་ས་ཕྱོགས་སུ་རིམས་ནད་མི་
འབྱུང་ངོ་། །ཞེས་རྗེ་བཙུན་མ་ཉིད་ཀྱིས་གསུངས་སོ། །སྒྲོལ་མ་སྟོན་ཀའི་ཟླ་བ་ལྟར་
དཀར་བའི་ལས་ཀྱི་ཡན་ལག་ལས་ཡམས་ནད་ཞི་བའི་ཆོ་གའི་ལེའུ་སྟེ་གཉིས་པའོ།།
གསུམ་པ་ཚེ་འཕེལ་བའི་ཆོ་ག་ལ་ནི་གསུམ་སྟེ། དགོས་པ་དང་། གནས་དང་། ཆོ་
གའོ། །གོང་མ་གཉིས་ནི་རྟོགས་པར་སླ། ཆོ་ག་ལ་གསུམ། སྔོན་དུ་འགྲོ་བ་དང་། ལྷའི
རྣལ་འབྱོར་བཟླས་པ་དང་བཅས་པ་དང་། རླུང་གི་རྣལ་འབྱོར་རོ། །དང་པོ་ནི་ཆུ་ལ་
སོགས་པས་ཕྱིའི་ཁྲུས་བྱས་ནས། ཆོས་ཐམས་ཅད་བདག་མེད་པར་བསྒོམ་པ་ནང་གི་ཁྲུས་
བྱའོ། །གཉིས་པ་ནི་སྔོན་དུ་འགྲོ་བ། ཚོགས་གཉིས་བསགས་པ་སྔོན་དུ་འགྲོ་བས་བདག་
ཉིད་ཀྱི་རྣལ་འབྱོར་རྫོགས་པར་བསྐྱེད་ལ། སྙིང་གར་ཟླ་བའི་སྟེང་དུ་རེ་ལས་ཡི་གེ་བཅུ་
པས་བསྐོར་བ་ལས་འོད་ཟེར་བྱུང་སྟེ། འཕགས་མ་ཚེ་དཔག་ཏུ་མེད་པ་ལ་ཕོག་པས་རིན་
པོ་ཆེ་ལས་བྱས་པའི་བུམ་པ་ཡེ་ཤེས་ཀྱི་ཆུས་གང་བ་ཕྱག་ན་བསྣམས་པ་བཀུག་སྟེ། མདུན་
དུ་དཔག་བསམ་གྱི་ཤིང་གི་སྟེང་དུ་པདྨ་དང་ཟླ་བའི་སྟེང་དུ་བཞུགས་སུ་གསོལ་ལ། ཡན་
ལག་བདུན་པ་དང་། བདག་ལ་མཆོག་གི་ཚེ་སྩོལ་ཞེས་གསོལ་བ་བཏབ་པས། རྗེ་བཙུན་
མ་དེས་བུམ་པའི་ཆུས་སྤྱི་གཙུག་ན་མར་བྱིན་གྱིས་རློབ་པར་བསམ་ཞིང་། ཐོག་མར་རླུང་
- 260 -

རྗེ་བཙུན་རིན་པོ་ཆེ་གྲགས་པ་རྒྱལ་མཚན་གྱི་གསུང་འབུམ།
ནང་དུ་རྔུབ་པ་ཙམ་བྱས་ལ། དེ་ནས་ཅི་བདེར་བཞག་ལ་སྔགས་བཟླ་བར་བྱའོ། །དེ་ནས་
མདུན་གྱི་ལྷ་མོ་ལ་ཕྱག་འཚལ་ཉི་ཤུ་རྩ་གཅིག་པས་ལན་བདུན་ལ་སོགས་པས་བསྟོད་ལ།
ཐུན་འཇོག་ཁར་བདག་གི་སྤྱི་བོ་ན་མར་རྗེ་བཙུན་མ་དེ་མར་ལ་མར་བཞག་པའི་ཚུལ་
དུ་ཐིམ་པས་མུན་ཁང་དུ་མར་མེ་བཏེག་པ་ལྟར་ཡེ་ཤེས་ཀྱི་ཚེས་བདག་གི་རྒྱུད་གང་བར་
བསམ་མོ། །ཐིམ་པའི་དུས་སུ། བདག་ཉིད་ཚེའི་དབང་ཕྱུག་མཆོག །བདག་ལ་སྩལ་ནས་
རྒྱ་མཚོ་ལྟར། །ཞེས་གསུངས་པར་བསམ་ཞིང་ཐིམ་པར་བསམ་མོ། །དེ་ནས་རླུང་བསྒོམ་
པ་ནི། རླུང་སྣ་བུག་གཡོན་ནས་རྒྱུ་བའི་དུས་སུ་ཕྱིར་ཨོཾ་གྱི་རྣམ་པར་རྒྱུ་ཞེས་དྲང་། ནང་
དུ་ན་ཨཱཿའི་རྣམ་པར་ཞེས་རིང་དུ་དྲང་། ཧཱུྃ་གི་རྣམ་པས་གནས་ཞེས་རླུང་གིས་སྤྱི་གཙུག་
ནས་རྐང་མཐིལ་ཡན་ཆད་ཁྱབ་པར་བསམས